cyanic-selkie/wikianc huggingface dataset:
Cyberpunk 2077
Մշակում
2012 թվականի Մայիսի 30-ին CD Projekt ընկերությունը հայտարարեց, որ սկսում է նոր խաղի մշակումը, որը կունենա Cyberpunk 2077 անունը։ Անոնսում հայտարարվեց, որ խաղը մշակման մեջ է գտնվում արդեն մեկ տարի, ինչպես նաև այն հիմնված է Cyberpunk 2020-ի հիման վրա ։ 2013 թվականին հաստատվեց, որ խաղը կթողարկվի ԱՀ-ների, PlayStation 4-ի և Xbox one-ի համար։ Հայտնի դարձավ, որ խաղում կա առաջին դեմքից ռեժիմ ։ Խաղի մշակման ընթացքը արագացնելու համար աշխատողների կազմը ընդարձակվեց և կազմը բաժանվեց 3 թիմի։ Համեմատաբար ավելի թույլ թիմը սկսեց Cyberpunk-ի մշակումը ։
2013 թվականի Հունվարի 13-ին թողակվեց Cyberpunk 2077-ի թիզեր-թիեյլերը։ Թիզերը ստեղծելու համար ստուդիան վարձել էր Platige Image լեհական ստուդիան։ Թիզերը ստեղծելու յուրահատկությունը կայանում էր նրանում, որ բացակայում էր խաղային աշխարհը, տեսահոյովակը ստեղծվել է սաղմնային մատերիլաների վրա։ Սկսելուց առաջ քննարկվել է տասնյակ տարբերակերը, մինչև թիմը կանգ առավ «bullet-time սեթինգի» վրա ։ Թիզերում օգտագործվել է Archive ռոք-խմբի «Bullets» երգը։
Անոնսի թողարկումից երկար ժամանակ անց խաղը շարունակում էր մնալ նախամշակման վիճակում։ 2015 թվականին Միխաել Պլատկովը-Գիլեոսկին հայտարարեց, որ ստուդիան շեշտը դրել է Witcher 3: Wild Hunt-ի ավարտվան համար, այդ պատճառով Cyberpunk 2077-ի մշակումը կանգնեցվել էր, սակայն նրա թողարկումը չի չեղարկվել և այն կթողարկվի նախօրոք նշված ժամանակ ։ Ավելի ուշ ծրագրավորողների կողմից հայտարատվեց, որ CD Projekt RED-ը մտադիր չէ գալիք խաղի մասին կիսվել տեղեկություններով մինչև 2017 թվականը ։
2018 թվականին CD Projekt RED-ը պաշտոնապես հաստատեց իր մասնակցությունը E3 2018 ցուցահանդեսում։ Հուլիսի 10-ին Microsoft-ի կոնֆերանսի ժամանակ ցուցադրվեց խաղի առաջին թրեյլերը, որը ծանոթացնում էր հանդիսատեսին խաղային աշխարհի հետ ։
E3 2019-ի ժամանակ CD Projekt RED-ը ներկայացրեց կինոմատոգրաֆիկական թրեյլերը և նշեց թողարկման ամսաթիվը՝ 2020 թվականի ապրիլի 16, և բացեց նախնական պատվիրելու հասանելիությունը բորոլ պլատֆորմների համար։ Ցուցահանդեսի ժամանակ խաղը ներկայացրեց Կիանու Ռիվզ, ով հանդիսանում է լեգենդար դերասաններից մեկը ։
2019 թվականի Սեպտեմբերի 4-ին CD Projekt RED հայտարարեց, որ խաղում կլինի բազմաօգտատեր ռեժիմ  ։
2020 թվականի հունվարի 16-ին ծրագրավորողները հայտարարեցին ռելիզի ամսաթվի փոփոխման մասին, այն տեղի կունենա 2020 թվականի սեպտեմբերի 17-ին  ։
Ծանոթագրություններ
Կատեգորիա:Xbox One տեսախաղեր Կատեգորիա:PlayStation 4 տեսախաղեր Կատեգորիա:Windows տեսախաղեր Կատեգորիա:Համակարգչային խաղեր
Լուչ կինոթատրոն
«Լուչ» կինոթատրոն (Кинотеатр «Луч»), Տագանրոգի ամենահին կինոթատրոններից մեկը։
Պատմություն
«Լուչ» կինոթատրոնը բացվել է 1910 թվականի սեպտեմբերի 21-ին՝ Պյոտր Լադոխինի կողմից։ Այն գտնվում է Պետրոսի փողոցում՝ Իտալական նրբանցքի անկյունաշին շենքում ։ Կինոթատրոնի սրահը նախատեսված էր 1000 հանդիսականի համար ։
Խորհրդային տարիներին՝ 1920 թվականին կինոթատրոնը վերանվանում են «Առաջին պետական կինոթատրոն», 1929 թվականին՝ «Տեմպ», իսկ հետո՝ 1951 թվականին՝ «Կոմսոմոլեց» ։
1985-ից 1988 թվականներին «Կոմսոմոլեց» կինոթատրոնը վերակառուցվել է ։ Վերակառուցումից հետո անդրանիկ ցուցադրումը տեղի է ունեցել 1988 թվականի ապրիլի 1-ին՝ «Դանիիլ՝ Գալիցկի իշխան» ֆիլմով։
1994 թվականին՝ քիչ այցելուների և այլ կոմերցիոն պատճառներով հարց դրվեց փակել կինոթատրոնը։ Այդպիսով «Կոմսոմոլեց» կինոթատրոնը փակվեց՝ մի քանի սեփականատերեր փոխելով ։
Արդեն «Լուչ» անվանումով կինոթատրոնը վերաբացվեց 2011 թվականի մայիսի 25-ին։ Վերանորոգված սրահը (մեծ սրահը 192 նստատեղ, փոքրը՝ 78) զինված էր նոր սարքավորումներով, կային ժամանակակից օդափոխիչ հարմարանքներ, լայնաֆորմատ էկրան՝ 2D և 3D ֆիլմեր ցուցադրելու համար։
Արտաքին հղումներ
Կատեգորիա:Տագանրոգի շենքեր և կառույցներ Կատեգորիա:Կինոթատրոններ Կատեգորիա:Ռուսաստանի շենքեր և կառույցներ Կատեգորիա:Տագանրոգի տեսարժան վայրեր
Հանրապետական (ամսագիր)
«Հանրապետական», հասարակական-քաղաքական ամսագիր։ ՀՀԿ պաշտոնական հրատարակություն։
Պատմություն
Լույս է տեսնում 2003 թվականից Երևանում։ Հիմնադիր-խմբագիր՝ Մուշեղ Լալայան։
Տպագրում է կուսակցության գաղափարական խնդիրներին նվիրված հրապարակումներ, որտեղ համադրվում են հայ և համաշխարհային ազգային-պահպանողական աշխարհընկալումները, ընդգծվում հայ ազգային-պահպանողական գաղափարախոսության (Գ. Նժդեհ, Հ. Ասատրյան և ուրիշներ) յուրահատկությունները։ Հետևում է աշխարհաքաղաքական ու տարածաշրջանային իրադարձությունների զարգացումներին, տպագրում վերլուծականներ (նաև թարգմանաբար), կարևոր տեղ է հատկացնում այլախոհ ու այլադավան հայերին նվիրված տեսակետներին։
Համագործակցում է Հայաստանի գիտական հաստատությունների, վերլուծական կենտրոնների, «Նորավանք» գիտակրթական հիմնադրամի, ինչպես նաև Սփյուռքի գիտական շրջանակների հետ։
Կատեգորիա:Հայկական պարբերականներ Կատեգորիա:Հայկական քաղաքական պարբերականներ